Ariane 1

Ariane 1 bola štvorstupňová nosná raketa, vyvinutá Európskou vesmírnou agentúrou. Vývoj Ariane nadväzoval na zrušený projekt rakety Europa. Raketa bola navrhnutá tak, aby mohla vyniesť dve družice naraz, ESA si od toho sľubovala zníženie ceny. Vývoj začal v roku 1973. Prvýkrát vzlietla v roku 1979. Celkový počet štartov bol 11, z čoho dva skončili haváriou. Posledný štart sa konal v roku 1986. 

Prvý stupeň bol poháňaný štyrmi motormi Viking, spaľujúcimi UDMH a N2O2. Druhý stupeň bol osadený jedným motorom Viking. Tretí stupeň bol poháňaný motorom HM7-A na kryogenické pohonné látky, kvapalný vodík a kyslík. Štvrtý stupeň mal raketový motor na tuhé pohonné látky. Toto usporiadanie bolo zhodné u rakiet radu Ariane až do schválenia Ariane 4. Po nehode druhej rakety kvôli nestabilite spaľovania v máji 1980 bolo inovované palivo a miesto čistého UDMH sa používala zmes 75 % UDMH a 25 % hydrazínu. Toto palivo, nazývané UH-25, je svojimi vlastnosťami veľmi podobné americkému Aerozínu 50.

Starty Ariane 1
 Let Dátum Náklad Výsledok Poznámky L-01  24. december 1979 CAT-1 Úspech Prvý štart L-02 23. máj 1980 Firewheel Subsat-1,2,3,4, Amsat P3A, CAT 2 Neúspech Nestabilita spaľovania v jednom z motorov prvého stupňa. L-03 19. jún 1981 Meteosat 2, APPLE, CAT 3 Úspech  L-04 20. december 1981 MARECS 1, CAT 4 Úspech  L-5 10. september 1982 MARECS B, Sirio 2 Neúspech Prvý komerčný štart, zlyhanie turbočerpadla na treťom stupni. L-6   16. jún 1983 ECS 1, Amsat P3B Úspech  L-7  19. október 1983 Intelsat 507 Úspech  L-8 5. február 1984 Intelsat 508 Úspech  V-9 23. máj 1984 Spacenet 1 Úspech  V-14 2. júl 1985 Giotto Úspech  V-16 22. február 1986 SPOT 1, Viking Úspech Posledný štart.

Referencie

Externé odkazy
http://www.astronautix.com/lvs/ariane.htm

Kategória:Nosné rakety vo výslužbe
Kategória:Nosné rakety ESA